סיכום פגישה PROTEACH

המפגש בטאלין

* (תלפיות) ציון לשבח של הארגון והתכנון. ביקורת על חוסר זמן לרפליקציה וחשיבה לעומק על התכנים. דרישה לסיכום יומי אפקטיבי יותר הכולל אפשרויות לשיתופי פעולה.
* (קיבוצים) עושר רב של תכנים ואיזון נכון בין התכנים, אך היה חוסר בממשקים עם השותפים האירופאים. צורך בזמן רב יותר לדיון משותף וסדנה משותפת. למידה מהדוגמאות בחו"ל.
* (בית ברל) לא מספיק הבינו את המודלים הקיימים בישראל. חסרה הדגמה ממשית בדומה לסדנה ברומניה על הסילבוסים. כיצד הידע מהשותפים בחו"ל משדרג את הידע הישראלי.
* חוסר איזון בין החלק התיאורטי לחלק המעשי. החיבור בין המסגרת התיאורטית להתנסות המעשית היה רופף.
* (קיי) דרישה לאינטגרציה גבוהה יותר בין ההצגות השונות.
* לחץ זמן בפרזנטציות מעבר ללחץ לגיטימי של כנס.
* חוסר ניצול של אנשי השדה. הקול של המורים והיועצת לא בא מספיק לידי ביטוי. חוסר איזון בין המציגים מהאקדמיה לקולות מהשטח.
* ללמוד יותר על מערכת החינוך בטאלין ועל הדוגמאות המקומיות.
* לא היה מספיק זמן להציג את התיאוריה ואת היישום של התיאוריה.
* ביקורת על הבקשות שהגיעו ברגע האחרון לפני הנסיעה חרף ההכנה לכנס ששאבה זמן רב ממילא. נדרשת הכנה ברורה יותר ומתוכננת מראש. מה בדיוק נדרש.
* בקשה לדיון על משימות ולא הנחתות מלמעלה.
* (דליה – משרד החינוך) להרחיב את מעגלי מקבלי ההחלטות. לצרף בעלי תפקידים מהפיקוח, המחוז או קובעי מדיניות ברמת המשרד ביחס למדיניות קבלת מורים חדשים והכשרתם בשטח. פחות מייצגים ויותר העמקה.
* (סכנין) חוסר בחיבורים ובמיקוד בין ההרצאות.
* (ראול) התהליך משותף ונבנה יחד ואין ניסיון לניהול ריכוזי.
* הסיורים סייעו רבות להבנת מבנה המערכת ואופן פעולתה.
* (שאינם נכחו בסיור) למידה שיתופית מהאירופאים והעמקה של הידע.
* השיתוף הקבוצתי בין השותפים הישראלים עלה מדרגה. ניכר כי ישנו שיתוף של ידע וניסיון בין העמיתים שלא היו בעת הכניסה לפרויקט.

דברים נוספים שהיו במפגש

בישיבה אתמול דנו בנושאים הבאים:

* סבב רפלקציה מהביקור בטאלין- ראו מסמך מצורף- תודה לעודד על הסיכום המהיר והממצה.
* דליה עמנואל הציגה בקווים כלליים את מערך ההערכה כמבט מתכלל – תוך התייחסות לכל מכללה כ case  - ראה מצגת באתר.
* כל השותפים התבקשו להכין חומרים למפגש המרוכז על ההערכה ב 26-27 ליולי.  מכללה צריכה להכין את ה"סיפור" על עצמה והצוותים של נושאי החתך צריכים להערך עם שאלות מחקר ועם נושאים שרוצים לשאול עליהם.
* הצוותים התבקשו לשלוח חומרים לעודד דליה עינת ורינת (העתק לראומה) עד ה 10 ליולי. חשוב לציין שניתן להשתמש בדברים קיימים תוך עיבוד שלהם לתכנים של פרוטיצ'.
* במפגש בסוף יולי הכוונה היא כבר להכין כלים (שאלוני פרה) ומטווים לראיונות עומק- כך שניתן יהיה להתחיל את עבודת הערכה בתחילת שנה"ל.
* למפגש בכפר המכבייה יגיעו נציגים מיחידת המחקר וההערכה של קיבוצים שיסייעו לצוותים בעיצוב של כלי המחקר.
* הובהר שמדובר במחקר הערכה על הישגי הפרוייקט ולא על תכנית מחקר לשמה- על כן השגת מטרות הפרוייקט ו/או עיצובן מחדש הן המושא להערכה.
* מדובר על תכנית הערכה מעצבת בכל מקרה.
* דפנה המר הציגה את נושא הקורסים במכללות. ברור שהנושא דורש ליבון ואף דיבור עם ראשות המכללות. כעת לכל מכללה קורס קצת שונה עם תכנים שונים ועם/בלי אקרדיטציה. יש צורך ללמוד את הנושא יותר לעומק ולראות איך מקדמים אותו. צויין הצורך לדון עם ראשות המכללה בעניין.
* חיה קפלן- הציגה את נושא הסילבוסים של ה MIT חיה הדגישה את הגישה הפתוחה שיש לאמץ בעיצוב הסילבוסים וביקשה מניצגי המכללות להתייחס לנושא.
* אורית ובלי שוחחו על הכנס הבינלאומי שמתוכנן ל 6-10 לנובמבר. הודגש שיש להפיק לקחים מהכנס בטאלין. הועלו אעיונות שונים –בין היתר יצירה של פאנל מחזון למציאות בו כל מכללה תראה את תרגום החזון המכללתי שלה  ב MIT.
* הנציגים הצהירו על הרצון של הראשות להגיע לכנס לברך ואף להרצות. אורית ובלי מרכזות את הבקשות. הנושא יידון שוב במפגש בכפר המכבייה.